
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 55 

—— 29 Ιανουάριου 1999 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση Διυπουργικής Επιτροπής για την οδική α¬ 
σφάλεια . 1 

Αναπροσαρμογή των ισχυόντων τιμολογίων αμοιβής 
των φορ/τών, κομιστών Τελωνείων και σημειωτών 

ξηρός, έτους 1999. 2 

Διορισμός Διευθυντή και Αναπληρωτή Διευθυντή στο Ε¬ 
ρευνητικό Πανεπιστημιακό Ινστιτούτο Συστημάτων 
Επικοινωνιών και Υπολογιστών (ΕΠΙΣΕΥ) του Τμήμα¬ 
τος Ηλεκτρολόγων Μηχανικών και Μηχανικών Υπο- 
λογιστώντου Εθνικού Μετσόβιου Πολυτεχνείου .... 3 


Τροποποίηση της 192242/21.12.1998 απόφαση, σχετι¬ 
κά με «Διαπιστωτική πράξη συστήματος Πρωτο¬ 
βαθμίων Πενταμελών Επιτροπών του Ν. 2643/98». 4 

Τροποποίηση της 190521/20.7.98 απόφασης του Υ¬ 


πουργού Εργασίας & Κοινωνικών Ασφαλίσεων. 5 

Τροποποίηση της 190318/13.8.98 απόφασης του Υ¬ 
πουργού Εργασίας & Κοινωνικών Ασφαλίσεων. 6 


Κήρυξη υποχρεωτικής της από 7 Ιουλίου 1998 ΣΣΕ για 
τους όρους αμοιβής και εργασίας των Εργατ/τών 
Αγγειοπλαστών, Φαγεντιανών Ειδών, Ειδών Υγιει¬ 
νής, Πλακιδίων και Ηλεκτρικών Εξαρτημάτων όλης 

της χώρας ετών 1998 -1999. 7 

Κήρυξη υποχρεωτικής της από 7 Ιουλίου 1998 ΣΣΕ για 
τους όρους αμοιβής και εργασίας των εργατ/τών 
Κεραμοποιών όλης της χώρας ετών 1998 -1999... 8 

Κήρυξη υποχρεωτικής της από 24.9.98 ΣΣΕ για τους ό¬ 
ρους αμοιβής και εργασίας του προσωπικού των Α¬ 
γροτικών Συνεταιριστικών Οργανώσεων όλης της 

Χώρας.- 9 

Κήρυξη υποχρεωτικής της από 23.7.98 ΣΣΕ για τους ό¬ 
ρους αμοιβής και εργασίας των εργατ/τών Αγγειο¬ 
πλαστών τροχού φόρμας, Σωληνοποιΐας και Εργο¬ 
στασίων Καλλιτεχνικής και Βιοτεχνικής Κεραμικής 


όλης της χώρας. 10 

Σύσταση μη αυτοτελούς Γραφείου Διαπολιτισμικών 
Θεμάτων στη Δ/νση Λαϊκού Πολιτισμού του Υπουρ¬ 
γείου Πολιτισμού. 11 

Χαρακτηρισμός ως ιστορικών διατηρητέων μνημείων 
των κτιρίων Α, Β, και Γ του συγκροτήματος της Ε¬ 
ταιρείας Μακεδονικών Σπουδών στη Θεσσαλονίκη. 12 


Έγκριση εγκατάστασης δεξαμενών της Εταιρείας 
ΒυΐίΜΑΟΟΒΑ.Ε.Ε. στη χερσαία ζώνη Λιμένος Λαυ - 

ρίου. 13 

Τροποποίηση απόφασης συγκρότησης γνωμοδοτικής 
Επιτροπής Ακτοπλοϊκών Συγκοινωνιών (Γ.Ε.Α.Σ.) 

για το χρονικό διάστημα έως 30.9.99. 14 

Προκαταρκτικές εργασίες εκτύπωσης γραμματοσή¬ 
μων (τροποποίηση εκδοτικού προγράμματος έ¬ 
τους 1999). 15 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 252 (1) 

Σύσταση Διϋπουργικής Επιτροπής για την οδική ασφά¬ 
λεια. 

Ο ΠΡΩΘΥΠΟΥΡΓΟΣ 

Έχοντας υπόψη: 

α) Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α ), όπως ισχύει, και ιδίως 
του άρθρου 10 αυτου. 

β) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Συνιστάται Διυπουργική Επιτροπή για την οδική α¬ 
σφάλεια, αποτελούμενη από τους: 

α) Υπουργό Δημόσιας Τάξης, ως Πρόεδρο. 

β) Υφυπουργό Εσωτερικών, Δημόσιας Διοίκησης και Α¬ 
ποκέντρωσης, αρμόδιο για θέματα τοπικής αυτοδιοίκη¬ 
σης. 

γ) Υφυπουργό Εθνικής Οικονομίας, αρμόδιο για θέματα 
δημόσιων επενδύσεων και περιφερειακής πολιτικής και α¬ 
νάπτυξης. 

δ) Υφυπουργό Περιβάλλοντος, Χωροταξίας και Δημο¬ 
σίων Έργων, αρμόδιο για θέματα της Γ ενικής Γ ραμματεί- 
ας Δημοσίων Έργων. 

ε) Υφυπουργό Υγείας και Πρόνοιας, αρμόδιο για θέμα¬ 
τα της Γ ενικής Διεύθυνσης Υπηρεσιών Υγείας. 

στ) Υφυπουργό Μεταφορών και Επικοινωνιών, ως μέλη. 

2. Σε περίπτωση κωλύματος ή απουσίας τους, οι παρα¬ 
πάνω Υφυπουργοί, μέλη της Επιτροπής, αναπληρώνονται 

από το Γενικό Γραμματέα του αντίστοιχου Υπουργείου. 

3. Στην Επιτροπή καλούνται από τον πρόεδρό της και 
μετέχουνχωρίς δικαίωμα ψήφου, ανάλογα με το εξεταζό¬ 
μενο ζήτημα, οι τυχόν αρμόδιοι κατά περίπτωση Υπουρ¬ 
γοί, Υφυπουργοί ή Γενικοί Γραμματείς. Μπορούν επίσης 
να καλούνται εκπρόσωποι Υπουργείων, νομικών προσώ¬ 
πων δημοσίου δικαίου ή άλλων φορέων. 

Άρθρο 2 

1. Η Επιτροπή έχει ως έργο την εξέταση των θεμάτων 
που αφορούν την οδική ασφάλεια της χώρας, τη διαμόρ¬ 
φωση πολιτικής οδικής ασφάλειας, την κατάρτιση βραχυ¬ 
πρόθεσμων και μακροπρόθεσμων προγραμμάτων και την 
παρακολούθηση της εφαρμογής τους, καθώς και το συ¬ 
ντονισμό των αρμόδιων υπηρεσιών για τη συγκέντρωση 
και επεξεργασία στατιστικών και άλλων στοιχείων και τη 
λήψη μέτρων, με σκοπό τον περιορισμό των τροχαίων α¬ 
τυχημάτων και την εμπέδωση της οδικής ασφάλειας. 

2. Οι υπηρεσίες και οι φορείς του δημόσιου φορέα ο¬ 
φείλουν να παρέχουν στην Επιτροπή κάθε αναγκαία συν¬ 
δρομή και ιδίως τις πληροφορίες και στοιχεία που ζητού¬ 
νται από αυτήν προς εκπλήρωση του έργου της. 

Άρθρο 3 

1. Η γραμματειακή και τεχνική εξυπηρέτηση της Επι¬ 
τροπής εξασφαλίζεται από το Υπουργείο Δημόσιας Τά¬ 
ξης- 

2. Καθήκοντα γραμματέα της Επιτροπής ασκεί υπάλλη¬ 
λος του Υπουργείου ΔημόσιαςΤάξης μεβαθμόΑ'της Π.Ε. 
Κατηγορίας, που ορίζεται με απόφαση του προέδρου της 
Επιτροπής. Με την απόφαση αυτή μπορεί να οριστεί ως α¬ 
ναπληρωτής του γραμματέα υπάλληλος με τα ίδια τυπικά 
προσόντα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Ιανουάριου 1999 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 
-♦- 

Αριθ. 10281 (2) 

Αναπροσαρμογή των ισχυόντων τιμολογίων αμοιβής των 
φορ/τών, κομιστών Τελωνείων και σημειωτών ξηράς, 
έτους 1999. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 . Τις διατάξεις του άρθρου 39 του Ν.3239/1955 και του 
άρθρου 3 του Ν.Δ. 1254/1949. 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα», του άρθρου 27 του Ν.2081/1992, 
του άρθρου 1 του Ν.2469/1997 και των Π.Δ. 368/1989 (Α' 
163), 95/1993 (Α' 40) και 372/1995 (Α' 201). 

3. Την αριθ. 80087/31.10.1996 απόφαση του Υπουργού 
Εργασίας και Κοινωνικών Ασφαλίσεων (Β' 992). 

4. Το γεγονός ότι η απόφαση αυτή δεν έχει αναδρομική 
ισχύ. 

5. Ότι, από τις διατάξεις της απόφασης αυτής, δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε, για το έτος 1999, την αναπροσαρμογή των 
ισχυόντων τιμολογίων αμοιβής των φορτοεκφορτωτών, 


κομιστών Τελωνείων και σημειωτών ξηράς Αγρίνιου, Αθη¬ 
νών, Αιγίου, Αλεξάνδρειας - Πλατέος (περιχώρων), Αλε¬ 
ξανδρούπολης, Αλμυρού, Αμαλιάδας, Αμφιλοχίας, Αργο¬ 
στολιού, Άρτας, Αστακού, Βέροιας - Μακροχωρίου - Αγ. 
Γεωργίου, Βόλου, Βραχατίου, Γαργαλιάνων, Γιαννιτσών, 
Διδυμοτείχου, Έδεσσας και Αριδαίας, Ελασσόνας, Ελευ¬ 
σίνας, Ζακύνθου, Ζαχάρως, Ηρακλείου, Θεσσαλονίκης 
και Ν. Μηχανιώνας, Θηβών, Ιωαννίνων, Καβάλας, Καλα¬ 
μάτας, Καλαμπάκας, Καρδίτσας - Σοφάδων - Κρεάτων 
Καρδίτσας, Κατερίνης, Κιάτου - Βέλου - Άνω και κάτω Δι- 
μηνιού, Κοζάνης και Πτολεμαΐδας, Κομοτηνής και Σαπών, 
Κυπαρισσίας, Λαγκαδά, Λαμίας, Λάρισας, Λιβαδειάς και 
Ορχομενού, Λεχαινών, Μεσσήνης, Μυτιλήνης (και κωμο- 
πόλεων Ν. Λέσβου στις οποίες έχει επεκταθεί η ισχύς των 
δ/ξεωντου Ν.Δ. 1254/49), Νάξου, Νάουσας, Ξάνθης, Ξυ¬ 
λοκάστρου, Ορεστιάδας, Πατρών, Πειραιώς, Πρέβεζας, 
Πύργου και Κρεστένων, Ρεθύμνου. Ρόδου, Σερρών και Η¬ 
ράκλειας - Νιγρίτας - Σκοτούσας, Σπάρτης, Στυλίδας, Τρι- 
κάλων, Τυρνάβου, Φαρσάλων, Φιλιατρών, Φλώρινας, 
Χαλκίδας και Χανίων κατά ποσοστό 4%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 1999 

Με εντολή Υπουργού 
Ο Γ ενικός Γ ραμματέας 
ΒΑΣ. ΜΠΡΑΚΑΤΣΟΥΛΑΣ 

-♦- 

Αριθ. Β7/559 π.έ. (3) 

Διορισμός Διευθυντή και Αναπληρωτή Διευθυντή στο Ε¬ 
ρευνητικό Πανεπιστημιακό Ινστιτούτο Συστημάτων Ε¬ 
πικοινωνιών και Υπολογιστών (ΕΠΙΣΕΥ) του Τμήματος 
Ηλεκτρολόγων Μηχανικών και Μηχανικών Υπολογι¬ 
στών του Εθνικού Μετσόβιου Πολυτεχνείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 17 παρ. 7 του Ν.2083/92 
(ΦΕΚ 159 τ.Α'), όπως συμπληρώθηκε με το άρθρο 7 παρ. 
17του Ν. 2158/1993 (ΦΕΚ ΙΟΘτ.Α'). 

2. Τις διατάξεις του άρθρου 3 του Π.Δ. 271/1989 (ΦΕΚ 
129 τ.Α'), όπως αυτό αντικαταστάθηκε με το άρθρο 2 παρ. 
3του Π.Δ. 13/1998 (ΦΕΚ24τ.Α'). 

3. Την αρ. 14/11.9.1998 πράξη της Συγκλήτου με την ει¬ 
δική σύνθεση του Εθνικού Μετσόβιου Πολυτεχνείου, δια¬ 
πιστώνουμε: 

Ότι Διευθυντής του Ερευνητικού Πανεπιστημιακού Ιν¬ 
στιτούτου Συστημάτων Επικοινωνιών και Υπολογιστών 
του Εθνικού Μετσόβιου Πολυτεχνείου διορίζεται ο καθη¬ 
γητής του Τμήματος Ηλεκτρολόγων Μηχανικών και Μη¬ 
χανικών Υπολογιστών του Ε.Μ.Π. Σπυρίδων Τζαφέστας 
και ως Αναπληρωτής Διευθυντής του ο καθηγητής του 
Τμήματος Ηλεκτρολόγων Μηχανικών και Μηχανικών Υπο- 
λογιστώντου Ε.Μ.Π. Παντελής Κάπρος. 

Η θητεία των ανωτέρω είναι πενταετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

Αριθ. Οικ. 190129 (4) 

Τροποποίηση της 192242/21.12.1998 απόφαση, σχετικά 
με «Διαπιστωτική πράξη συστήματος Πρωτοβαθμίων 
Πενταμελών Επιτροπών του Ν. 2643/98». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

2. Τις διατάξεις του άρθρου 9 του Ν.2643/98 «Μέριμνα 
για την απασχόληση ειδικών κατηγοριών και άλλες διατά¬ 
ξεις». 

3. Την αρ. 19242/21.12.98 απόφασή μας (ΦΕΚ1313/ Β'). 

4. Το γεγονός ότι, από την δημοσίευση της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αλλά βαρύνει τον λογαριασμό Εξόδων 
Διοίκησης του Κλάδου Ανεργίας του Ο.Α.Ε.Δ. 

5. Τ ις προτάσεις των αρμοδίων φορέων, αποφασίζουμε: 
Τροποποιούμε την αριθ. 192242/21.12.1998 απόφασή 

μας (ΦΕΚ 1313/Β/31.12.1998) κατά το μέρος που αφορά 
την παρ. Α. περ. 3 και 6 καθώς και την παρ. Β και διαπι¬ 
στώνουμε τη σύσταση των Πρωτοβάθμιων Πενταμελών 
Επιτροπών του Ν.2643/98, ως εξής: 

1. Στην Περιφερειακή Διεύθυνση Μακεδονίας, συνιστώ- 
νται δύο (2) Επιτροπές, ήτοι: α) Μία (1) με έδρα την Θεσ¬ 
σαλονίκη που θα περιλαμβάνει τους Νομούς: Χαλκιδικής, 
Θεσσαλονίκης, Κιλκίς, Πέλλας και Πιερίας, β) Μία (1) με έ¬ 
δρα την Κοζάνη που θα περιλαμβάνει τους Νομούς: Φλώ¬ 
ρινας, Καστοριάς, Κοζάνης και Ημαθίας. 

2. Στην Περιφερειακή Διεύθυνση Πελοποννήσου, συνι- 
στώνται δύο (2) Επιτροπές, ήτοι: α) Μία (1) με έδρα την 
Πάτρα και θα περιλαμβάνει του Νομούς: Αχάΐας. Ηλείας, 
Κορινθίας, Φωκίδας, Αιτωλοακαρνανίας, Κεφαλληνίας 
και Ζακύνθου, β) Μία (1) με έδρα την Τρίπολη και θα περι¬ 
λαμβάνει του Νομούς: Μεσσηνίας, Λακωνίας, Αρκαδίας 
και Αργολίδας. 

3. Στην Περιφερειακή Διεύθυνση Αττικής και Νήσων, 
συνιστώνται δύο (2) Επιτροπές, ήτοι: α) Μία (1) με έδρα 
την Αθήνα που θα περιλαμβάνει τους Νομούς: Αττικής, 
Βοιωτίας και Εύβοιας, β) Μία (1) με έδρα τον Πειραιά που 
θα περιλαμβάνει τους Νομούς: Κυκλάδων, Δωδεκανή- 
σου, Σάμου, Χίου και Λέσβου. 

Κατά τα λοιπά, ισχύει η αριθ. 192242/21.12.1998 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

-φ- 

Αριθ. 192375 ( 5 ) 

Τροποποίηση της 190521/20.7.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα». 


β) Του Ν.Δ. 212/69 «Περί οργανώσεως & διοικήσεως 
του ΟΑΕΔ». 

γ) Του άρθρου 2 του Π. Δ/τος 359/1997 (ΦΕΚ 240/ 
Α /28.11.97) που αφορά της προύθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ. Β123025/29.12.98 έγγραφο της Διοίκησης 
του ΟΑΕΔ. 

3. Την αριθμ. 190521/20.7.98 απόφαση του Υπουργού 
Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Βοιωτίας. 

4. Τις αριθμ. 191783/24.9.98 & 191977/26.10.98 αποφά¬ 
σεις του Υπουργού Εργασίας, με τις οποίες τροποποιή¬ 
θηκε η αριθμ. 190521/20.7.98 όμοια, αποφασίζουμε: 

Τροποποιούμε την αριθ. 190521/20.7.98 απόφαση του 
Υπουργού Εργασίας & Κοινωνικών Ασφαλίσεων όπως 
τροποποιήθηκε με τις αριθμ. 191783/24.9.98 και 191977/ 
26.10.98 όμοιες του Γ.Ε. Θηβών κατά μέρος που αφορά: 
α) τον εισηγητή και ορίζουμε τον Σπηλιωτόπουλο Δημή- 
τριο, δεδομένου ότι εκτελεί καθήκοντα προϊσταμένου σε 
αντικατάσταση της Λυμπέρη Αργυρώς, και β) τον Γραμ- 
ματέα, και ορίζουμε την Λυμπέρη Αργυρώ, σε αντικατά¬ 
σταση της Δαμιανού Δώρας, η οποία ορίζεται ως αναπλη- 
ρώτρια γραμματέας. 

Κατά τα λοιπά, ισχύει η αριθμ. 190521/20.7.98 απόφασή 
μας, όπως αυτή τροποποιήθηκε με την αριθμ. 191977/98 
όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

-φ- 

Αριθ. 190125 (6) 

Τ ροποποίηση της 190318/13.8.98 απόφασης του Υπουρ¬ 
γού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Ι.ΤιςδιατάΕεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα». 

β) Του Ν.Δ. 212/69 «Περί οργανώσεως και διοικήσεως 
του ΟΑΕΔ». 

γ) Του άρθρου 2 του Π. Δ/τος 359/97 (ΦΕΚ 240/Α/ 
28.11.97) που αφορά της προύθέσεις χορήγησης της 
Κάρτας Παραμονής περιορισμένης χρονικής διάρκειας 
σε αλλοδαπούς. 

2. Το αριθμ.... έγγραφο της Διοίκησης του ΟΑΕΔ. 

3. Την αριθμ. 190318/13.8.98 απόφαση του Υπουργού 
Εργασίας & Κοινωνικών Ασφαλίσεων με την οποία συ¬ 
γκροτήθηκε η Επιτροπή για τη χορήγηση Κάρτας Παρα¬ 
μονής περιορισμένης χρονικής διάρκειας σε αλλοδα¬ 
πούς (Π.Δ. 359/97) της Νομαρχίας Αθηνών (Επιτροπής Αι¬ 
γάλεω). 

4. Το αριθμ. 19888/15.12.98 έγγραφο του Πρωτοδικεί¬ 
ου Αθηνών. 

5. Την αριθμ. 191898/16.10.98 απόφαση του Υπουργού 

Εργασίας, με την οποία τροποποιήθηκε η αριθ. 190318/ 
98 όμοια, αποφασίζουμε: 

Τροποποιούμε την αριθμ. 190318/13.8.98 απόφαση του 
Υπουργού Εργασίας & Κοινωνικών Ασφαλίσεων με την ο¬ 
ποία συγκροτήθηκε η Επιτροπή Ν. Αθηνών (Επιτροπή Αι¬ 
γάλεω) για τη χορήγηση Κάρτας Παραμονής περιορισμέ¬ 
νης χρονικής διάρκειας σε αλλοδαπούς κατά το μέρος 
που αφορά τους Πρωτόδικες, και ορίζουμε ως Πρόεδρο 
τον Λάλα Γεώργιο, με αναπληρώτρια την Ρούσσου Βασι¬ 
λική, σε αντικατάσταση των ήδη προαχθέντων σε Προέ¬ 
δρου Πρωτοδικών, Παναγάκου Ηλία και Κων/νον Παναρί- 
τη αντίστοιχα. 

Κατά τα λοιπά, ισχύει η αριθμ. 190318/13.8.98 απόφασή 
μας, όπως αυτή τροποποιήθηκε με την αριθμ. 191848/ 
16.10.98 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 13538 (7) 

Κήρυξη υποχρεωτικής της από 7 Ιουλίου 1998 ΣΣΕ για 
τους όρους αμοιβής και εργασίας των Εργατ/τών Αγ¬ 
γειοπλαστών, Φαγεντιανών Ειδών, Ειδών Υγιεινής, 
Πλακιδίων και Ηλεκτρικών Εξαρτημάτων όλης της χώ¬ 
ρας ετών 1998 -1999. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α- 
σφλαίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 20ής Ιανουάριου 
1999. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω Σ.Σ.Ε., δηλαδή ότι οι 
δεσμευόμενοι εργοδότες απασχολούν το 51 % των εργα¬ 
ζομένων του Κλάδου, αποφασίζουμε: 

1) Κηρύσσουμε υποχρεωτική την από 7 Ιουλίου 1998 
ΣΣΕ γα τους όρους αμοιβής και εργασίας των εργατ/κών 
Αγγειπλαστών, Φαγεντιανών ειδών, Ειδών Υγιεινής, Πλα¬ 
κιδίων και Ηλεκτρικών Εξαρτημάτων όλης της χώρας ε¬ 
τών 1998-1999 για όλους τους εργοδότες και εργαζόμε¬ 
νους του Κλάδου που αφορά αυτή. 

2) Η ισχύς της απόφασης αυτής αρχίζει από 18.11.1998. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 1999 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 


Αριθ. 13537 (8) 

Κήρυξη υποχρεωτικής της από 7 Ιουλίου 1998 ΣΣΕ για 
τους όρους αμοιβής και εργασίας των εργατ/τών Κε¬ 
ραμοποιιών όλης της χώρας ετών 1998 -1999. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α- 
σφλαίσεων (ΦΕΚ 924/Β78.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 20.1.1998. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του Κλάδου, αποφασίζουμε: 

1) Κηρύσσουμε υποχρεωτική την από 7 Ιουλίου 1998 
ΣΣΕ γα τους όρους αμοιβής και εργασίας των εργατ/κών 
Κεραμοποιών όλης της χώρας ετών 1998 -1999 για όλους 
τους εργοδότες και εργαζόμενους του Κλάδου που αφο¬ 
ρά αυτή. 

2) Η ισχύς της απόφασης αυτής αρχίζει από 18.11.1998. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 1999 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 

-φ- 

Αριθ. 13638 (9) 

Κήρυξη υποχρεωτικής της από 24.9.98 ΣΣΕ για τους 
όρους αμοιβής και εργασίας του προσωπικού των 
Αγροτικών Συνεταιριστικών Οργανώσεων όλης της 
χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α- 
σφλαίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 13.1.1999. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του Κλάδου, αποφασίζουμε: 

1) Κηρύσσουμε υποχρεωτική την από 24.9.98 ΣΣΕ γα 
τους όρους αμοιβής και εργασίας του προσωπικού των Α¬ 
γροτικών Συνεταιριστικών Οργανώσεων όλης της χώρας 
για όλους τους εργοδότες και εργζόμενους του κλα'δου 
που αφορά αυτή. 

2) Η ισχύς της απόφασης αυτής αρχίζει από 26.11.1998. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 1999 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 
-*- 

Αριθ. 13536 (10) 

Κήρυξη υποχρεωτικής της από 23.7.98 ΣΣΕ για τους 
όρους αμοιβής και εργασίας των εργατ/τών Αγγειο¬ 
πλαστών τροχού φόρμας, Σωληνοποιΐας και Εργοστα¬ 
σίων Καλλιτεχνικής και Βιοτεχνικής Κεραμικής όλης 
της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α- 
σφλαίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Εργα¬ 
σίας κατά τη συνεδρίασή του της 20ης Ιανουάριου 1999. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω Σ.Σ.Ε., δηλαδή ότι οι 
δεσμευόμενοι εργοδότες απασχολούν το 51 % των εργα¬ 
ζομένων του Κλάδου, αποφασίζουμε: 

1) Κηρύσσουμε υποχρεωτική την από 23.11.98 ΣΣΕ για 
τους όρους αμοιβής και εργασίας των εργατ/τών Αγγει- 
πλαστών τροχού φόρμας, Σωληνοποιΐας και εργοστα¬ 
σίων Καλλιτεχνικής και Βιοτεχνικής Κεραμικής όλης της 
χώρας για όλους τους εργοδότες και εργαζόμενους του 
Κλάδου που αφορά αυτή. 

2) Η ισχύς της απόφασης αυτής αρχίζει από 18.11.1998. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 1999 

Ο ΥΦΥΠΟΥΡΓΟΣ 

ΧΡ. ΠΡΩΤΟΠΑΠΠΑΣ 
-♦- 

Αριθ. ΥΠΠΟ/ΓΝΟΣ/4491 (11) 

Σύσταση μη αυτοτελούς Γραφείου Διαπολιτισμικών Θε¬ 
μάτων στη Δ/νση Λαϊκού Πολιτισμού του Υπουργείου 
Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Της παρ. 6 του άρθρου 21 του Ν. 2085/92 «Ρύθμιση 
θεμάτων οργάνωσης, λειτουργίας και προσωπικού της 
Δημόσιας Διοίκησης και άλλες διατάξεις» (ΦΕΚ ΑΊ70). 

2. Του άρθρου 29Ατου Ν. 1558/1985 (ΦΕΚΑΊ37), όπως 
αυτό προστέθηκε με το άρθρο 27 του Ν. 2081/1992 (ΦΕΚ 
Α' 154) και αντικαταστάθηκε με την παρ. 2α του άρθρου 1 
του Ν. 2469/1997 (ΦΕΚ Α' 38) και το γεγονός ότι από τις 
διατάξεις της παρούσης δεν προκαλείται δαπάνη σε βά¬ 


ρος του Κρατικού Προϋπολογισμού, καθόσον το υπό σύ¬ 
σταση Γ ραφείο θα στεγασθεί σε χώρο της Διεύθυνσης 
Λαϊκού Πολιτισμού του ΥΠ.ΠΟ και θα στελεχωθεί από ή¬ 
δη υπηρετούντες υπαλλήλους της Υπηρεσιίας αυτής, α¬ 
ποφασίζουμε: 

1. Συνιστάται στη Δ/νση Λαϊκού Πολιτισμού του Υπουρ¬ 
γείου Πολιτισμού μη αυτοτελές Γ ραφείο με την ονομασία 
«Γραφείο Διαπολιτισμικών θεμάτων». 

2. Αρμοδιότητες του Γ ραφείου αυτού αποτελούν: 

α) Η καταγραφή και μελέτη των ιδιαίτερων χαρακτηρι¬ 
στικών του Τσιγγάνικου Πολιτισμού (ήθη, έθιμα, καθημε¬ 
ρινή ζωή, επαγγέλματα, τέχνη κ.λπ.). 

β) Ο Σχεδιασμός και η ανάπτυξη δράσεων για τη διάσω¬ 
ση του Τσιγγάνικου Πολιτισμού. 

γ) Η εποπτεία, ο έλεγχος, η παρακολούθηση και ο συ¬ 
ντονισμός όλων των σχετικών με τους Τσιγγάνους ενερ¬ 
γειών, που πραγματοποιούνται από τις Υπηρεσίες του Υ¬ 
πουργείου Πολιτισμού. 

δ) Η συνεργασία με την Πανελλήνια Ομοσπονδία Τσιγ- 
γάνικων Σωματείων, με τους Ο.Τ.Α., τη Γενική Γραμμα¬ 
τεία Νέας Γ ενιάς, τη Γ ενική Γ ραμματεία Λαϊκής Επιμόρ¬ 
φωσης καθώς και κάθε άλλο δημόσιο ή ιδιωτικό φορέα 
για την υλοποίηση προγραμμάτων διαπολιτισμικής προ¬ 
σέγγισης. 

ε) Η εκπόνηση ερευνητικών προγραμμάτων σε συνερ¬ 
γασία με Α.Ε.Ι. και ερευνητικά κέντρα. 

στ) Η πραγματοποίηση επιστημονικών και ενημερωτι¬ 
κών εκδόσεων, η οργάνωση εκθέσεων και εκδηλώσεων 
σχετικών με τον τσιγγάνικο πολιτισμό στην Ελλάδα και το 
εξωτερικό και η προώθηση Διακρατικών Μορφωτικών Α¬ 
νταλλαγών. 

ζ) Η συγκέντρωση όλων των σχετικών με τη διεθνή ε¬ 
μπειρία στοιχείων, σε συνεργασία με την Πανελλήνια Ο¬ 
μοσπονδία Τσιγγάνικων Σωματείων και αντίστοιχους φο¬ 
ρείς του Εξωτερικού. 

η) Ο σχεδιασμός και η οργάνωση Εκπαιδευτικών Δια- 
πολιτισμικών Προγραμμάτων. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 25 Ιανουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΛΑΠ/Γ/4983/3737 (12) 

Χαρακτηρισμός ως ιστορικών διατηρητέων μνημείων των 
κτιρίων Α, Β, και Γ του συγκροτήματος της Εταιρείας 
Μακεδονικών Σπουδών στη Θεσσαλονίκη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «Περί Κύρωσης της Σύμβασης για την 

προστασία της αρχιτεκτονικής Κληρονομιάς της Ευρώ¬ 
πης (ΦΕΚ61/Α713.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.4 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ./57631/21.11.97 (ΦΕΚ 1080/ 
τ.Β'/5.12.97 με την οποία τροποποιείται η παρ. 8 του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91)» «Μεταβίβαση αρμοδιοτήτων Υπουργού 
και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ. ΠΟ. 

3. Την εισήγηση της 4ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 27/12.11.98, αποφασί¬ 
ζουμε: 

Χαρακτηρίζουμε ως ιστορικά διατηρητέα μνημεία που 
χρειάζονται ειδική κρατική προστασία, σύμφωνα με τις 
διατάξεις του Ν. 1469/50, τα κτίρια Α' και Β' και Γ του κτι- 
ριακού συγκροτήματος της Ετιαρείας Μακεδονικών 
Σπουδών στη Θεσσαλονίκη, γιατί αποτελούν ενδιαφέρον 
σύνολο, που συμβάλλει στην πνευματική καλλιέργεια και 
στην πολιτιστική επικοινωνία των κατοίκων της Θεσσαλο¬ 
νίκης, είναι έργα των αρχιτεκτόνων Αντωνίου Νικόπουλου 
(κτίριο Α'του 1951) και Βασ. Κασσάνδρα (κτίρια Β' 1952 - 
1962 και Γ 1968 - 1971), σημαντικά για την ιστοριά της 
αρχιτεκτονικής και την ιστορία του Θεάτρου στη Βόρεια 
Ελλάδα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Ιανουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΛΑΠ/Γ/4468) (13) 

Έγκριση εγκατάστασης δεξαμενών της Εταιρείας ΒυΐΙ_- 
ΜΑΟΟΒ Α.Ε.Ε. στη χερσαία ζώνη Λιμένος Λαυρίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων που δημοσιεύθηκε στο ΦΕΚ 137/Α/26.7.85. 

β) Του άρθρου 50 και 52 του Ν. 5351/32 «Περί Αρχαιο¬ 
τήτων» , όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας 
οικοδομημάτων». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.4 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ατομική γνωμοδότηση του Νομικού Συμβούλου 
του ΥΠΠΟ με αριθ. 763/97 και 586/1989. 


3. Την ΥΑ ΥΠΠΟ/ΓΝΟΣ./57631/21.11.97 (ΦΕΚ 1080/ 
τ.Β'/5.12.97 με την οποία τροποποιείται η παρ. 8 του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής» «Με εντολή Υπουργού» 
οτους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ. 

4. Την ανάγκη προστασίας των βιομηχανικών μνημείων 
του Λαυρίου (ΦΕΚ874/Β/1992, 491/Β/1995, 558/1995). 

5. Την εισήγηση της 1ης Εφορείας Νεωτέρων Μνημεί¬ 
ων και τα λοιπά στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 26/5.11.98, αποφασίζου¬ 
με: 

Εγκρίνουμε την εγκατάσταση των δεξαμενών της Εται¬ 
ρείας ΒΙΙΙΙ.ΜΑΟΟΒ Α.Ε.Ε. στον τομέα 5 της χερσαίας ζώ¬ 
νης του λιμανιού του Λαυρίου, σύμφωνα με τους παρακά¬ 
τω όρους. 

α) Ο αριθμός των δεξαμενών θα είναι 6 για νερό ή πε¬ 
τρέλαιο και σε καμμιά περίπτωση για βενζίνη, συνολικής 
χωρητικότητας 20.000 κυβικών. 

β) Η τοποθέτηση των δεξαμενών και των πάσης φύσεως 
κτισμάτων στο φυσικό ανάγλυφο του εδάφους, θα πρέπει 
να γίνει με τέτοιο τρόπο, ώστε κανένα σημείο της τελικής 
υψηλότερης στάθμης των κτιρίων να μην υπερβαίνει τα 
11 μ. μετρούμενα από τη φυσική στάθμη του εδάφους. 

γ) Η διάταξη των δεξαμενών θα είναι κλιμακωτή, ώστε 
να μην είναι ορατή από την πόλη του Λαυρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. 1316.2/1/99 (14) 

Τροποποίηση απόφασης συγκρότησης γνωμοδοτικής 
Επιτροπής Ακτοπλοϊκών Συγκοινωνιών (Γ.Ε.Α.Σ.) για 
το χρονικό διάστημα έως 30.9.99. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 171 παργ. 4του Ν.Δ. 187/73 «Περί ΚΔΝΔ». 

β) Τα άρθρα 35 και 39 του Π.Δ. 259/88 «Περί Οργανι¬ 
σμού ΥΕΑΝ». 

γ)Τηναριθ. 1316.2/8/98/28.9.98απόφασηΥΕΝ/ΔΘΣ Ιο 
περί συγκροτήσεως Γ. Ε.Α.Σ. για το χρονικό διάστημα από 
1.10.98 έως 30.9.99, αποφασίζουμε: 

1. Τροποποιούμε την παρ. 4 ανωτέρω (γ) σχετικής απο- 
φάσεως ως εξής: 

«4. Γραμματέας της Επιτροπής ορίζεται ο Υπο/ρχος ΛΣ 
ΜΑΜΜΗΣ Βασ., με αναπληρωτή τον Υπο/ρχο ΛΣ Μανω- 
λούδη Γ εώργιο». 

2. Κατά τα λοιπά ισχύει η ανωτέρω (γ) σχετική. 

3. Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Πειραιάς, 22 Ιανουάριου 1999 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

Αριθ. 50491/58 (15) 

Προκαταρκτικές εργασίες εκτύπωσης γραμματοσήμων 

(τροποποίηση εκδοτικού προγράμματος έτους 1999). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τις διατάξεις του άρθρου 11 του Ν.Δ. 496/70 «Περί 
οργανώσεως και λειτουργίας των Ταχυδρομείων «όπως 
τροποποιήθηκαν με το άρθρο 1 του Ν.Δ. 1063/71 «περί 
τροποποιήσεως και συμπληρώσεως του Ν.Δ. 496/70». 

2. Τις διατάξεις του Π.Δ. 277/75 «περί της νομικής μορ¬ 
φής λειτουργίας της Ταχυδρομικής Υπηρεσίας, δια το με¬ 
τά την 30ην Απριλίου 1975 χρονικό διάστημα». 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», όπως αυτό προστέ¬ 
θηκε με το άρθρο 27 του Ν. 2081/92 και αντικαταστάθηκε 
με το άρθρο 1 παράγραφος 2α του Ν. 2469/97. 

4. Την αριθ. 625/11.11.98 απόφαση του Πρωθυπουρ¬ 
γού και του Υπουργού Μεταφορών και Επικοινωνιών «α¬ 
νάθεση αρμοδιοτήτων του Υπουργού Μεταφορών και Ε¬ 
πικοινωνιών στον Υφυπουργό Μεταφορών και Επικοινω¬ 
νιών» (ΦΕΚ 1179/Β/98). 


5. Την με αριθ. 69442/2067/18.8.98 απόφαση του Υ¬ 
πουργού Μεταφορών και Επικοινωνιών, με την οποία ε- 
γκρίθηκε το εκδοτικό πρόγραμμα γραμματοσήμων έτους 
1999. 

6. Τα με αριθ. 33/21013/213/7.1.99 έγγραφο του ΕΛ.ΤΑ., 
αποφασίζουμε: 

1. Εγκρίνουμε την απόφαση που έλαβε το Διοικητικό 
Συμβούλιο του ΕΛ.ΤΑ κατά την 996/17.12.98 (θέμα 9ο) συ¬ 
νεδρίασή του και αφορά την ένταξη στο εκδοτικό πρό¬ 
γραμμα γραμματοσήμων έτους 1999, που εγκρίθηκε με 
την αριθ. 69442/2067/18.8.98 απόφαση του Υπουργού 
Μεταφορών και Επικοινωνιών της αναμνηστικής σειράς 
γραμματοσήμων με τίτλο «100 ΧΡΟΝΙΑ ΣΧΕΣΕΩΝ ΕΛΛΑ¬ 
ΔΟΣ - ΙΑΠΩΝΙΑΣ». 

2. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του ΕΛ.ΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 1999 

Ο ΥΦΥΠΟΥΡΓΟΣ 

ΝΙΚ. ΣΑΛΑΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ <3Β * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: άΙΙρ: νννννν.θΐ.ρτ 

ΙΝΤΕΗΝΕΤ: (ιοΙ.ρΓ 
θ-πιαίΙ: πναε @ ΗοΙ.9Γ 




ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 



5230841 

Βασ. Όλγας 227-Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 141 

Κορίνθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 785 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ.Κ. 691 00 

(0531) 22 858 



ΛΑΡΙΣΑ 




Διοικητήριο Τ.Κ. 41110 

(041) 597449 



ΚΕΡΚΥΡΑ 




Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ 




Πλ. Ελευθερίας 1, Τ.Κ. 71110 

(081) 396 223 



ΛΕΣΒΟΣ 




Πλ. Κωνσταντινουπόλεως Τ.Κ. 811 00 Μυτιλήνη 



_ 

(0251)46 888/47 533 


ΤΙΜΗ ΦΥΛΛΩΝ ' Με ΧΡ ι 8 σελίδε ς 200 δ ΡΧ· 


ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ ^ Π( - ^ σε χ(5ες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

, 


Κ.Α.Ε. Προϋπολογισμού 

Κ.Α.Ε. εσόδου υπέρ 



2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 >· . 

3.500 ·· . 

Γ (Διορισμοί, απολύσεις κ.λπ. Δημ. Υπαλλήλων) 


15.000 » . 

750 >■ . 

Δ' (Απαλλοτριώσεις, πολεοδομία κ.λπ.) 


70.000 » . 

3.500 >· . 

Αναπτυξιακών Πράξεων (Τ.Α.Π.Σ.) 


30.000 » . 

1.500 » . 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 


15.000 » . 

750 .■ . 

Παράρτημα (Προκηρύξεις θέσεων ΔΕΠ κ.τλ.) 


5.000 » . 

250 » . 

Δελτίο Βιομηχανικής Ιδιοκτησίας (Δ.Ε.Β.Ι.) 


10.000 » . 

500 » . 

Ανωτάτου Ειδικού Δικαστηρίου (Α.Ε.Δ.) 


3.000 >· . 

150 » . 

Προκηρύξεων Α.Σ.Ε.Π. 


10.000 » . 

500 » . 

Ανωνύμων Εταιρειών & Ε.Π.Ε. 


250.000 >> . 

12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » , 

12.500 >· . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές ε πιταγές και χρηματικά γραμμάπα δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00 - 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






